Timotej II. (alexandrijský patriarcha)

Svätý Timotej II. Ailouros (iné mená pozri nižšie: * ?† 31. júl 477, Alexandria) bol byzantský teológ a spisovateľ, alexandrijský patriarcha v rokoch 457459/460 a 475477. Spolu s Filoxénom z Mabbúgu a Severom z Antiochie patril k šampiónom monofyzitizmuTIMOTHY II AELURUS In:  (miafyzitizmu). Teologickými postojmi sa nachádzal medzi Severom z Antiochie a Cyrilom Alexandrijským. Odmietal eutychiánsky monofyzitizmus i závery Chalcedónskeho koncilu. Prezývku Ailouros (Lasička) získal pre svoju štíhlosť/nízky vzrast alebo preto, že sa mal po nociach túlať po uliciach a monastieroch, kde búril ľud pre monofyzitizmus. Koptská ortodoxná cirkev ho uctieva ako svätého.TIMOTHEOS AILOUROS In:  Jeho sviatok pripadá na 31. júla.

 Mená 
 Timotej II. (Ailuros)
 Timotej AilurosTimotej Ailuros In: , iný prepis Ailouros
Timotej ElurusTIMOTEJ ELURUS In: , Timotej Elurus Alexandrijský
 Timotej Lasička




 Životopis 
O Timotejovom pôvode sa nevie. Už za patriarchátu Cyrila I. bol mníchom a následne aj presbyterom. Počas patriarchátu Dioskura I. sa zúčastnil Zbojníckej synody v Efeze (449), kde spolu s ďalšími egyptskými mníchmi podporil monofyzitizmus. Po Dioskurovom zosadení naďalej podporoval jeho stanovisko a spolu s Petrom Mongom sa zaslúžil o šírenie náuky v Egypte. Po tom čo bol za ortodoxného patriarchu menovaný Proteria, bol Timotej monofyzitmi vysvätený za alexandrijského biskupa. Krátko na to rozbúrený dav Proteria v chráme zavraždil. So šírením monofyzitskej náuky nesúhlasili prívrženci chalcedónskej ortodoxie a najmä pápež Lev I. Niekedy medzi 458/460 rokmi preto byzantský cisár Lev I. na pápežovo naliehanie Timoteja vyhnal do maloázijskej Gangry a asi o päť rokov dokonca na Krym do Chersonézu. Alexandrijským patriarchom sa v tomto období stal Timotej III., ktorého však Kopti neuznávajú. Po tom, čo sa v roku 475 stal cisárom monofyzita Basiliskos, bol Ailuros povolaný späť do Alexandrie. Tam v roku 477 zomrel pred tým než ho cisár Zenón stihol vyhnať.TIMOTHY II of Alexandria In: Podľa Liberáta mal zomrieť požitím jedu.

 Dielo 
Timotejova literárna činnosť mala byť značná, podľa akéhosi koptského prameňa mal dokonca vytvoriť 512 komentárov Svätého Písma spísaných v dvoch knihách. Jeho dielo sa však zachovalo len sčasti a v prevažne v prekladoch. V koptčine sa zachovali dve jemu pripisované práce, no ich autenticita je pochybná. V sýrčine sa zachovali jeho tri listy preložené Zachariášom Rétorom, v arménčine dielo Vyvrátenie náuk schválených v Chalcedóne (dosl. preklad). Vo svojom vyhnanstve v Gangre napísal cirkevné dejiny, o ktorých sa však dozvedáme len sprostredkovane. Sú mu pripisované aj ďalšie diela.

 Teológia 
Zaoberal sa najmä kristológiou. Skôr než teológom bol pamfletistom, ktorý nespisoval systematické exegetické dielo, ale  reagoval na odlišné názory. Trval na tom, že Kristus má iba jednu prirodzenosť, ktorá je v súlade s Božstvom i ľudskosťou. Tým, že Kristus pri Vtelení prijal ľudské telo, nestratil svoje božstvo. Logos je súpodstatný s Otcom a nemenný v jeho božstve, ktoré sa stalo človekom v osobe Krista. Kristovo telo bolo rovnaké ako ľudské a Logos preto na kríži reálne trpel. Božstvo a telo mali podľa neho v osobe Krista iba jednu nemennú prirodzenosť. Eutychiánov považuje za heretikov a podobne odsudzuje aj Chalcedónsky koncil a pápežov list Tomus ad Flavianum.

 Referencie 

 Externé odkazy 
 Timothy II Aelurus of Alexandria na OrthodoxWiki (po anglicky)

Kategória:Byzantskí spisovatelia
Kategória:Byzantskí teológovia
Kategória:Koptskí orientálni ortodoxní svätci
Kategória:Úmrtia v 477
Kategória:Úmrtia 31. júla
Kategória:Koptskí pápeži